**Tɛ̈n yenë thiɔ̈ɔ̈ŋ de thoŋ ë WACE luɔɔi thïn – Wël tënë kɔc ëke dhiëth mïth/dumuuk tiɛ̈ɛ̈t nyïn në keek**

Mïth ke thukul kedhiɛ kɔɔr bïk röt gät në piööc de Thoŋ ë WACE yic aye keek kɔɔr bïk *Athöör yenë ajuiɛɛr puɔ̈l bïk röt gätpiny tënë piööc de thoŋ ë WACE* (*Thiɔ̈ɔ̈ŋ de thok*) looi tënë Akutnhom de Piööc de Thukul ku Akutnhom de Käke Piööc (Akutnhom mac käke piööc) në wɛbthait de mɛnh ë thukul (<https://studentportal.scsa.wa.edu.au>).

Thiɔ̈ɔ̈ŋ *de thok* aye looi në mïth ke thukul në ye kaam tɔ̈ kek në run de 10 yic\*.

Ago thiɔ̈ɔ̈ŋ *de thok thöl në luɔɔi*, ke mɛnh de thukul akɔɔr bï ya luui në kompiöta, mɛn bï ya looi baai në thukulic. Na nɔŋ thual kɔɔr ba thiëëc, ke yï thiëc dupiööc ke Thok ka akutnhom mac thukul ago yïn kuɔny.

**Wël kɔɔr keek**

Mïth ke thukul akɔɔr bïk ye wël käkë ya lueel

* thukuul cï keek lɔ thïn në run ke thukul yic ëbën gɔl në run ëke tɔ̈ yïn në rodha (Pre-primary)
* rïpɔt de thukul guiir run cï kek lɔ në thukulic aɣeer në Australia
* bɛ̈i cï keek rëër/ceŋ thïn wënthɛɛr
* bɛ̈i cïkë keek kɔn neem yiic/cï kek kɔn cɛɛth thïn/cï kek ajatha kɔn looi thïn wënthɛɛr, agut cï ëcɔk yïn cɔ lɔ ku jɔl ya kaam ca thöl thïn. Kënë ee mɛt thïn në bɛ̈i wën yenëke thoŋ yenë jam/guɛl tɔ̈u ke thöŋ ke thoŋ cï keek thiɔ̈ɔ̈ŋ
* thok/thook tueŋ cïkkë keek piɔ̈ɔ̈c në jam
* thok/thook kɔ̈k ye keek jam, ye keek kueen ku ye keek gät
* thok/thook ye kek jam kenë kɔc ëke dhiëth keek ka dumuuk tiɛ̈t nyïn në keek ku mïth akäcken ku mäthken
* Thok/thook yenë kɔc ëke dhiëth kek ka dumuuk tiɛ̈ɛ̈t nyïn në keek jam.

**Awarak ye ajuiɛɛr kënë kony**

Mɛnh de thukul akɔɔr bï naŋ thura ka bï ye awarak käkë meer yiic ago keek tääu nhial ku bïk keek mat në thiɔ̈ɔ̈ŋden yic:

* Thöl thiɔ̈ɔ̈ŋ *Athöör de gɛm alɛɛc de raan ë dhiëth meth/dumuk tiɛ̈ɛ̈t nyin* (mɛn cï tääu ke ye löŋ ba thiɔ̈ɔ̈ŋ)
* apäm yenë waraŋa de cäth ŋic, të ëdhiëthë wek pandɛ̈t peei ka cakë rëër aɣeer në Australia
* rïpɔt de thukul – të cï wek kɔn lɔ në thukulic aɣeer në Australia
* athöör/kä cï keek gɔ̈t ke cäth në pinynhom, të cï kek rëër thïn ka yekë lac cath në bɛ̈i yiic ka ɣän wën yenëke thoŋ yenë guɛl/jam në yen tɔ̈ ke thöŋ kenë thoŋ kɔɔr bï thiɔ̈ɔ̈ŋ (ku na të cenë kek thiëëc në Akutnhom)

Wël juëc kɔ̈k ke nyuuth kedhie tënë kueer de thiɔ̈ɔ̈ŋ de thok alëu bï keek ya yök në [Apän ë wɛbthait de thiɔ̈ɔ̈ŋ ë thoŋ de WACE (https://www.scsa.wa.edu.au/sirs-and-srms-info/srms-information/wace-language-applications)](https://www.scsa.wa.edu.au/sirs-and-srms-info/srms-information/wace-language-applications)).

\* Kënë ëya ee luui tënë mïth ke thukul nɔŋ nhïm miɔ̈c ku nɔŋkë ŋïc/ye käŋ lac ŋic tɔ̈ në ruɔ̈ɔ̈n de 9 yic mɛn kɔɔr bïk thiɔ̈ɔ̈ŋ në piööc de thok në ruɔ̈ɔ̈n de 11 yic të tɔ̈ kek në ruɔ̈ɔ̈n de 10 yic.